In nomine sancte et indiuidue Trinitatis Patris et Filii et Spiritus Sancti amen. Cum propter delictum primi parentis generis humani successio quelibet sit transitoria et mortalis et quilibet sit certus de morte, de hora tamen mortis incertus, idcirco ego Gileta filia quondam Hugonis de Geureyo domicella, uxor Guillermi de Custigneyo domicelli, de consensu dicti Guillermi mariti mei per Dei gratiam sana mente licet infirma corpore considerans, attendens mondi pericula que cothidie eminent, si uoleam decedere intestata; Uolensque saluti anime mee et antecessorum meorum secundum Deum salubriter preuenire, testamentum meum seu meam ultimam uoluntatem de rebus et bonis meis michi a Deo collatis, condo, facio et ordino in hunc modum. Et quia non habeo nisi tria uidelicet spiritum corpus et res primo et principaliter spiritum commendo in manus Domini nostri Ihesu Christi ut ad ipsum, qui creauit eum, reuertatur. Sepulturam autem corporis mei eligo in cymiterio Sancti Stephani Dyuionensis; preterea heredes meos instituo illos qui michi successuri sunt ab intestati. Item uolo et precipio quod clamores mei et debita mea legitimi probati et probata per manus executorum meorum, inferius nominandorum, pacificentur et reddantur. Item do et lego religioso uiro domino abbati Sancti Stephani Dyuionensis pro sepultura mea quindecim libras Dyuionensium, uel ualorem in alia pecunia. Item lectum meum garnitum culcitro pluuinali linteaminibus salgia et quatuor libras Dyuionensium pro quodam coopertorio. Item eidem abbati corsetum et serecorum cum tunica et capucio. Item do et lego domino Petro de Custigneyo presbitero uiginti solidos Dyuionensium. Item domino Uillelmo presbitero dicti loci quinque solidos Dyuionensium. Item do et lego fabrice eiusdem ecclesie de Custigneyo quinque solidos Dyuionensium. Item do et lego conuentui Sancti Stephani Dyuionensis predicti decem libras Dyuionensium ad emendum redditus pro anniuersario meo singulis annis in dicta ecclesia Sancti Stephani faciendo. Item do et lego conuentui Fratrum Predicatorum Dyuionensium quadraginta solidos. Item do et lego fratri Guidoni de Fontanis eiusdem ordinis quinque solidos Dyuionensium. Item do et lego conuentui Fratrum Minorum Dyuionensium uiginti solidos Dyuionensium pro pictancia. Item do et lego Perronete de Granceyo meum corsetum quem uestire die qualibet consueui pro filia sua. Item do et lego hospitali Sancti Spiritus de Dyuione triginta denarios Dyuionenses. Item hospitali Beate Marie de Dyuione triginta denarios Dyuionenses. Item do et lego hospitali Sancti Benigni Dyuionensis triginta denarios Dyuionenses Item hospitali Beate Marie Magdalene triginta denarios Dyuionenses. Item hospitali Diuitum Dyuionis triginta denarios Dyuionenses. Item do et lego conuentui Sancti Benigni Dyuionensis uiginti solidos Dyuionensium. Item do et lego fratri Iohanni de Argilleyo monacho Sancti Benigni fratri meo triginta solidos Dyuionensium. Item do et lego sorori Margarete moniali de Moloyse triginta solidos Dyuionensium. Item sorori Guillelmete moniali de Ormoy, uiginti solidos Dyuionensium et unam petiam caputegiorum. Item do et lego fabrice ecclesie de Argilleyo uiginti solidos Dyuionensium. Item do et lego Arbeleto de Sancto Sequano triginta solidos Dyuionensium pro recompensatione. Item do et lego Dampnete de Dyuione sorori dicti Maiprot quinque solidos Dyuionensium. Item do et lego cuilibet moniali de Layreyo duodecim denarios Dyuionenses. Item do et lego fratri Hugoni dicto Millot canonico Sancti Stephani Diuionensis uiginti solidos Dyuionensium. Item do et lego fratri Humberto dicto Laus canonico dicti Sancti Stephani uiginti solidos Dyuionensium. Item do et lego fratri Amedeo auunculo meo canonico Sancti Stephani predicti sexcoclearia argentea. Huius autem mei testamenti seu mee ultime uoluntatis executores meos facio et instituo discretum uirum Iohannem de Trouans canonicum Lingonensem priorem de Mirabello et magistrum Iohannem Bigot de Dyuione clericum in quorum manibus ex nunc pono et delibero omnia bona mea mobilia et immobilia, presentia et futura quecumque sint et poterunt inueniri. Dans et concedens dictis exequtoribus meis et cuilibet in solidum plenam et liberam potestatem et mandatum speciale dicta bona mea uendendi, distrahendi alienandi, occupandi, defalcandi et omnia alia et singula pro premissis omnibus et singulis adimplendis, facienda que ego facerem ac si uiuerem. Item do eisdem exequtoribus meis et cuilibet in solidum plenariam potestatem, dictam meam ultimam uoluntatem exequtioni, demandandi si me ab infirmitate mea euadere contingat ac si ab illa, quod absit, mori me contigerit hoc aut meum testamentum seu meam ultimam uoluntatem omni alia, si unquam feci in scriptis uel sine scriptis penitus reuocata uolo ualere iure testamenti in scriptis uel iure codicillorum et si non ualet secundum leges, uolo quod ualeat secundum canonicas sanctiones, aut eo iure modo forma et consuetudine quibus melius ualere poterit et debebit. Item do et lego predictis exequtoribus meis uidelicet unicuique pro pena et labore suo centum solidos Dyuionensium, uoloque heredes meos compelli ad omnium obseruanciam premissorum per uirum uenerabilem dominum officialem Lingonensem, qui nunc est uel qui pro tempore fuerit per censuram ecclesiasticam tanquam ex re adiudicata in curia Lingonensi, cuius iuridictioni suppono heredes meos et omnia bona mea. In quorum testimonium ad requisitionem dicte Gilete nobis oblatam per Thierricum de Tilicastro clericum tabellionem nostrum iuratum, cui quantum ad hoc et maiora fidem plenariam adhibemus. Et cui commisimus uices nostras hiis presentibus fratre Guidone de Fontanis, ordinis Fratrum Predicatorum, Odone dicto Genitrix clerico, Iohanna Poniotte et Perreneta dicta de Geureio de Dyuione, testibus ad hoc uocatis et rogatis. Datum die Dominica post festum Beate Marie Magdalene anno Domini millesimo trecentesimo sexto. Signatum Thierricus de Tillicastro ita est.